Document ID: /roh_data/filtered/fineweb-2-filterrobots_roh.jsonl.gz/29557

La summa sa cumpona dal credit d'impegn da las vischnancas d'Engiadin'Ota sur 8.5 milliuns francs, 9.5 milliuns francs è chapital ester e 4 milliuns vegnan dal chantun Grischun e la Confederaziun.
Vischnancas portan il ristg
Las vischnancas portan il ristg finanzial dal chapital ester da 9.5 milliuns francs e la contribuziun da la Confederaziun da 2 milliuns.
Tar l'emprima lectura, il december da l'onn passà era quai il punct da critica principal. Il fatg ch'igl era betg cler tgi che surpiglia la garanzia. Uss è quai sclerì: las vischnancas d'Engiadin'Ota.
Il Cussegl cumön ha alura deliberà il messadi senza cuntravusch.
Refusà dumonda d’augmentar credit d'impegn
Il president communal da Segl ha fatg la proposta d'auzar il credit d'impegn da 8.5 milliuns francs sin 14 milliuns. Cusseglier Hansjörg Hosch ha proponì d'ir sin 12 milliuns. Finanziar uschè bler pussaivel savess, enstagl d'ir èn il ristg ch'ils tschains per amortisar il credit dal chapital ester creschian.
Questa proposta è dentant vegnida refusada cun 26 cunter 4 vuschs. Il messadi vegn avant la populaziun sco proponì dal circul, quai ils 26 mars da quest onn.
RR novitads 17:00